Melléklet a     /2009. számú Képv. test. határozathoz

Kiskőrös Város Önkormányzata
Közfoglalkoztatási Terve

2009.

(tervezet)

Bevezető

Napjaink egyik legégetőbb problémája a tartós munkanélküliség, amely jelentős részben a gazdasági szektorok átalakulásának, a gyorsan változó munkaerő-piaci viszonyoknak a következménye. A szakképzetlen munkavállalók, továbbá a gazdaság által nem keresett szakképzettséggel rendelkezők kiszorulnak a munkaerőpiacról, és egyre jelentősebb arányban válnak a segélyezési rendszer alanyaivá. 

A tartós munkanélküliség elszegényedést, a lakhatási körülmények romlását, a szegénység átörökítését idézheti elő. Szociológiai kutatások bizonyítják, hogy a tartós munkanélküli személy társas-társadalmi kapcsolatai beszűkülnek, önértékelése romlik, gyakran mentális problémákkal küzd.

2008. évben elfogadott „Út a munkához” program célja, hogy a munkára képes, tartósan munkanélküli személyek a korábbiaknál fokozottabb mértékben vegyenek részt valamely közfoglalkoztatási formában, hogy rendszeres munkajövedelemhez jussanak és közelebb kerüljenek a munka világához.

Fontos alapelvek

· aki képes dolgozni, az munkával járuljon hozzá a közteherviseléshez,

· a minimum szintű ellátást biztosítani szükséges az arra rászorulóknak,

· együttesen érvényesüljön a társadalmi szolidaritás és az egyéni felelősség.

E program a szociális és foglalkoztatási törvények, valamint végrehajtási rendeleteik módosításait eredményezte. Az aktív korú, hátrányos munkaerő-piaci helyzetű személyek ellátórendszere 2009. évtől differenciálódik, a települési önkormányzatok és a munkaügyi kirendeltségek szorosabb együttműködése, közcélú munka megszervezése, közfoglalkoztatási terv készítése szükséges.

A közfoglalkoztatási terv készítése a települési önkormányzatok feladata. A terv egyéves időtartamra szól, amelyben az önkormányzatnak negyedéves ütemezésben kell meghatározni azokat a munkafeladatokat, munkaköröket, amelyeket részben vagy egészben közfoglalkoztatás keretében kíván ellátni, az egyes feladatok ellátásához szükséges létszámot, a rendelkezésre állási támogatásra jogosult személyek képzettség szerinti várható összetételét és a közfoglalkozás finanszírozására rendelkezésre álló forrásokat.

A közfoglalkoztatási terv elkészítéséhez felhasználtuk a munkaügyi központ kirendeltsége által készített összefoglaló adatokat, előrejelzéseket az álláskeresési támogatást kimerítő, vagy a már tartós álláskeresők és várhatóan aktív korúak ellátására jogosult személyek, a 2008. évben álláskeresőként nyilvántartott rendszeres szociális segélyben részesülő személyek létszáma és iskolai végzettség, szakképzettség szerinti várható összetételéről. A táblázatok a Szociális és Foglalkoztatási Hivatal ajánlásának megfelelő tartalmi elemekkel készültek.

Közcélú foglalkoztatás

Közfoglalkoztatás keretében a közfeladatok ellátása közcélú munka, közhasznú munka  és közmunka formájában végezhető.

Az önkormányzat feladata a közcélú munka megszervezése. A közcélú munka megszervezését a települési önkormányzat társulás vagy más szervezet pl.: az önkormányzat által alapított közhasznú társaság útján is végezheti.

Közcélú munka alatt az 1993. évi III. törvény ( továbbiakban: Szt.) 36. §. (2) bekezdése szerint azon állami vagy helyi önkormányzati feladat ellátását kell érteni, amelynek teljesítéséről – jogszabály alapján – a helyi önkormányzat gondoskodik.

2009. évtől közcélú munkavégzésre határozott idejű munkaviszonyt kell létesíteni legalább évi 90 munkanap munkavégzési időtartammal. A munkaszerződésben legalább hatórás napi munkaidőt kell meghatározni, valamint azt, hogy a munkaszerződés közcélú munkavégzésre jött létre.

Közcélú munka keretében az Szt.-ben meghatározott, az alábbiakban felsorolt személyek foglalkoztathatók:

· az az álláskeresőként nyilvántartott aktív korúak ellátására jogosult személy, aki az elhelyezkedése érdekében az állami foglalkoztatási szervnél megkötött álláskeresési megállapodásában foglaltakat teljesíti, 

· az a rendszeres szociális segélyre jogosult személy, aki kéri álláskeresőként történő nyilvántartásba vételét és elhelyezkedése érdekében teljesíti az álláskeresési megállapodásban foglaltakat,

· aki az aktív korúak ellátását kérelmező személy, aki a  kérelem benyújtását megelőző két évben az állami foglalkoztatási szervvel legalább egy év időtartamig együttműködött, 

· aki az aktív korúak ellátását kérelmező személy, akinek esetében az ápolási díj, a gyermekgondozási segély, a gyermeknevelési támogatás, a rendszeres szociális járadék, a bányász dolgozók egészségkárosodási járadéka, az átmeneti járadék, a rehabilitációs járadék, a rokkantsági nyugdíj, a baleseti rokkantsági nyugdíj, az ideiglenes özvegyi nyugdíj folyósítása megszűnt és közvetlenül a kérelem benyújtását megelőzően az állami foglalkoztatási szervvel legalább három hónapig együttműködött,

· az a személy, aki a folyamatban lévő közcélú foglalkoztatásából eredően szerez álláskeresési támogatásra való jogosultságot, a közcélú munkavégzésre kötött  munkaviszonyának lejártáig foglalkoztatható.

Ha a közcélú munkavégzés ideje alatt a munkavállaló lakcíme lakcímbejelentés alapján megváltozik, határozott időre szóló munkaviszonya akkor is megszűnik, ha részére az aktív korúak ellátása megállapítására más jegyző válik illetékessé. Abban az esetben, ha a régi és az új lakcím szerinti önkormányzat a közfoglalkoztatási feladatok ellátását együttműködési megállapodás vagy társulás keretében végzi, a munkaviszonyt nem kell megszüntetni a határozott idő lejárta előtt.

2008. évi közfoglalkoztatás adatai

A rendszeres szociális segélyben részesülők (1. számú mellékletben szerepelnek az összefoglaló adatok) foglalkoztatását a Polgármesteri Hivatal végezte. 2008–ban 172 fő részesült e támogatási formában, közülük 157 fő aktív korú nem foglalkozatott személy, 11 fő egészségkárosodott és 4 fő támogatott álláskereső. Közfoglalkoztatásban összesen 71 fő vett részt, ebből 22 fő közcélú és 49 fő közhasznú foglalkoztatási formában részesült.  A felajánlott munkát 10 fő nem vállalta el.

A közcélú foglakoztatás időtartama legkevesebb 30 nap volt, de az egybefüggően végzett foglalkoztatás a 12 hónapot nem haladhatta meg.

Változások 2009. évtől

2009. évtől az aktív korú munkanélküli személyek ellátórendszere differenciálódik, a rendszeres szociális segély már csak az egyik formája lesz az önkormányzati ellátásoknak.

Mindez kifejeződik  az Szt. alcímében is „Aktív korúak ellátása”, amelynek szabályai sokkal jobban figyelembe veszik az egyéni élethelyzetet, képességeket, a munkára való ösztönzést.

Az ellátásra jogosultak közül:

A munkavégzésbe bevonhatók 

· közfoglalkoztatásban vesznek részt,

· pénzbeli ellátásként rendelkezésre állási támogatás (továbbiakban: RÁT) illeti meg őket, ha közfoglalkoztatásban neki fel nem róható okból nem vesz részt.

A RÁT összege az öregségi nyugdíj mindenkori legkisebb összege (2009.-ben 28.500,-Ft). A közfoglalkoztatásban résztvevők a munkavégzés időtartamára munkabért kapnak, amelynek összege – teljes munkaidő esetén – nem lehet kevesebb a minimálbérnél. (a kötelező legkisebb munkabér (minimálbér) 2009. január 1-étől havi 71.500 Ft, a legalább középfokú iskolai végzettség és/vagy szakképzettséget igénylő munkakört ellátók garantál bérminimuma gyakorlati időtől függetlenül 2009. január 1-jétől havi 87.000,-Ft, 2009. július 1-jétől 2009. december 31-ig 87.500 Ft)

A képzésbe bevonhatók: a szociális ellátás folyósításának feltétele, hogy aki 35. életévét nem töltötte be, és általános iskolai végzettséggel nem rendelkezik olyan képzésben köteles részt venni, amely az általános iskolai végzettség megszerzésére vagy a szakképzés megkezdéséhez szükséges kompetenciák megszerzésére irányul. A képzés időtartamára, ha keresetpótló juttatást nem állapítanak meg részükre, a RÁT illeti meg őket.
A munkavégzésre nem kötelesek:

a) az egészségkárosodott személy

b)  az aki 55. életévét betöltötte, vagy

c) 14 éven aluli kiskorú gyermeket nevel - feltéve, hogy a családban élő gyermekek valamelyikére tekintettel más személy nem részesül a 1998. évi LXXXIV. törvény szerinti gyermekgondozási támogatásban, gyermekgondozási díjban, terhességi gyermekágyi segélyben - és a gyermek ellátását napközbeni ellátást biztosító intézményben nem tudják biztosítani.

A munkavégzésre nem köteles személyek rendszeres szociális segélyre jogosultak, számukra a közfoglalkoztatásban való részvétel nem előírás, ugyanakkor a segélyre jogosult személy is vállalhatja az önkormányzattal kötött megállapodásban, hogy részt vesz a közfoglalkoztatásban (ebben az esetben a RÁT szabályokat kell rájuk alkalmazni.)

A rendszeres szociális segély összegének számítási módjában nincs változás, továbbra is csak egy főnek jár egy családban és összege a család jövedelmének és létszámának figyelembevételével kerül megállapításra a fogyasztási egységhez viszonyítva. A segély havi legmagasabb összeg nem haladhatja meg a nettó minimálbér összegét.

2009. évi tervezett foglalkoztatás

A közfoglalkoztatás tervezéséhez egyrészt a 2008. december hónapban rendszeres szociális segélyben részesülők helyzetelemzését végeztük el, másrészt a Dél-alföldi Regionális Munkaügyi Központ Kiskőrösi Kirendeltsége bocsátotta rendelkezésünkre a 2008. évi statisztika alapján a közfoglalkoztatásba 2009. évben várhatóan bevonható személyekre vonatkozó adatokat.

A 2009. évi közfeladatok tervezését megelőzte egy felmérés, melyet az önkormányzati intézmények körében végeztünk, milyen közfeladatot tudnának részben vagy egészben közcélú foglalkoztatás keretében ellátni. Ezen felül a Műszaki Osztály számba vette azokat a területeket is, ahol bővíteni szükséges, illetve bővíthető a közfoglalkoztatás keretében végezhető közterületi kommunális segédmunka.

A felmérésre 7 intézmény jelzett vissza, megjelölve az intézménynél ellátandó feladatokat, munkaköröket és az ehhez szükséges iskolai végzettséget. A visszajelzések, felmérések, valamint az előző év tapasztalatainak a figyelembevételével alakítottuk ki a közcélú foglalkoztatási elképzeléseinket.

A közfoglalkoztatásban az alábbi intézmények vesznek részt:

· Humán Szolgáltató Központ,

· Egészségügyi Szolgálat,

· Városi Sportigazgatóság,

· Petőfi Sándor Városi Könyvtár,

· Petőfi Szülőház és Emlékmúzeum,

· Kiskőrösi Többcélú Kistérségi Társulás Kiskőrösi és Császártöltési Idősek Otthona,

·  Kiskőrösi Többcélú Kistérségi Társulás Általános Iskola és Középiskola Bem József Általános Iskolája és Petőfi Sándor Általános Iskolája,

· Kiskőrösi Többcélú Kistérségi Társulás Óvoda kiskőrösi tagintézményei,

· Bács-Kiskun Megyei Önkormányzat Óvodája, Általános Iskolája, Előkészítő Szakiskolája, Egységes Gyógypedagógiai Módszertani Intézménye, Nevelési Tanácsadója,

· Polgármesteri Hivatal.

A közcélú munkában elvégzendő tevékenységek javarészt fizikai jellegűek, különösebb szakképesítést nem igényelnek, így alkalmasak arra, hogy nagyobb számban vonjunk be alacsonyabb iskolai végzettségűeket, de szakképesítéssel, magasabb iskolai végzettséggel rendelkezőknek is kínálunk változatos feladatokat, munkalehetőséget az önkormányzati intézményeknél.

Összesen 2009. évben átlag 120 fő közcélú foglalkoztatását tervezzük. Az éves terv elkészítésénél figyelembe vettük az elvégzendő feladatok mennyiségét, milyenségét, az elmúlt években végzett munkák, betöltött munkakörök tapasztalatait.

A közfoglalkoztatás keretében elvégzendő munkafeladatokat, tevékenységeket és az ahhoz szükséges létszámot a 4. számú melléklet tartalmazza.

A közfoglalkoztatás finanszírozására rendelkezésre álló források, költségvetés

Az önkormányzat a közcélú munka finanszírozására a foglalkoztatás ténylegesen felmerült személyi kiadásainak (munkabérnek és közterheinek) 95 %-át igényelhetik a központi költségvetésből, míg a fennmaradó 5 % beépül a pénzbeli és természetbeni ellátások fedezetére biztosított lakosságszám arányos állami hozzájárulásba. Közcélú foglalkoztatás esetén a társadalombiztosítási járuléknak és a tételes egészségügyi hozzájárulásnak az 50 %-át kell megfizetnie a munkaadónak. A dologi költségek fedezetét a törvény értelmében az önkormányzatnak, illetve a foglalkoztatónak kell viselnie.

A közfoglalkoztatásban részt vevők a munkavégzés időtartamára munkabért kapnak, amelynek összege teljes munkaidőben (8 órás) történő foglalkoztatás estén 2009. január 1-től 71.500,- Ft, illetve , a legalább középfokú iskolai végzettség és/vagy szakképzettséget igénylő munkakört ellátók garantál bérminimuma gyakorlati időtől függetlenül 2009. január 1-jétől havi 87.000,-Ft,2009. július 1-jétől 2009. december 31-ig 87.500 Ft.

Terveztük a dologi költségeket, melyek a foglakoztatásban résztvevők munkaruha, egyéni védőeszköz, munkaeszközök költségei, az elvégzett munkák során kitermelt anyagok, hulladékok elszállításának, megsemmisítésének költségei, géphasználat, üzemanyag költségek. A megnövekedett feladatok szükségessé teszik legalább egy kistraktor beszerzését is a hulladékok elszállításához.

A közfoglalkoztatás finanszírozásához szükséges forrásokat a 3. számú melléklet tartalmazza.

A közfoglalkoztatás várható eredményei:

· 120 fő foglakoztatására nyílik lehetőség
· a munkanélküliség káros hatásai csökkennek
· a közfoglalkoztatásba bevont családok jövedelmi viszonyai javulnak
· csökken a segélyezettek száma
Mellékletek

1. számú: 
a rendszeres szociális segélyezettek helyzetének elemzése, értékelése a 2008. december 31-i adatok alapján. 

2. számú:       Aktív korúak ellátására jogosultak jövőben helyzetének tervezése, értékelése.

3. számú:
Kiskőrös Város Önkormányzatának 2009. évi  közfoglalkoztatási terve, amely az ellátandó feladatokat, az ahhoz rendelt létszámot, a feladatokhoz szükséges iskolai végzettséget, kor, nem szerinti összetételt, a rendelkezésre állási támogatásra jogosultakat, valamint a szükséges forrásigényt tartalmazza.
4. számú:       Kimutatatás a részben vagy egészben közfoglalkozatás keretében ellátandó közfeladatok és az azokhoz szükséges létszám ütemezéséről

1. számú melléklet

Rendszeres szociális segélyezettek helyzetének elemzése, értékelése

(2008. december 31-i adatok alapján)

	Sorszám
	Megnevezés
	Rendszeres szociális segélyben részesülő
(fő)
	Közcélú foglalkoztatásban részt vett
(fő)
	Közcélú foglalkoztatás
	Közcélú foglalkoztatás
	Rendszeres szociális segélyre kifizetett

	
	
	
	
	
	összeg
(Ft/év)

	1.
	Létszáma (a+b+c):
	172
	71
	
	
	

	
	a) egészségkárosodott
	11
	
	
	
	

	
	b) nem foglalkoztatott
	157
	
	
	
	

	
	c) támogatott álláskereső
	4
	
	
	
	

	2.
	Életkora:

a) 35 évnél fiatalabb

b) 35-55 év közötti

c) 55 évnél idősebb
	71

85

16
	
	
	
	

	3.
	Neme:
	
	
	
	
	

	
	a) férfi
	88
	
	
	
	

	
	b) nő
	84
	
	
	
	

	4.
	Iskolai végzettsége:
	
	
	
	
	

	
	a) 8 ált. iskola alatti
	25
	
	
	
	

	
	b) 8 általános 
	102
	
	
	
	

	
	c) szakmunkásképző vagy szakiskolai végzettséggel rendelkezik
	27
	
	
	
	

	
	d) gimnázium
	4
	
	
	
	

	
	e) szakközépiskola
	12
	
	
	
	

	
	f) technikum
	1
	
	
	
	

	
	g) főiskola, egyetem
	1
	
	
	
	

	5.
	Háztartás formája:
	
	
	
	
	

	
	a) családban élő
	76
	
	
	
	

	
	b) egyedül élő
	96
	
	
	
	

	6.
	Folyósított segély átlagos összege (Ft/hó/fő) 
	26.696
	
	
	
	48.052.294

	7.
	Konkrét munkafeladatok megnevezése, felsorolása 
	
	
	Kommunális feladatok


	
	


	8.
	Munkák teljesülése:
	
	
	
	
	

	
	I. negyedév
	
	10
	Kommunális feladatok


	
	

	
	II. negyedév
	
	27
	Kommunális feladatok


	
	

	
	III. negyedév
	
	21
	Kommunális feladatok


	
	

	
	IV. negyedév
	
	32
	Kommunális feladatok


	
	

	9.
	Foglalkoztatók köre (felsorolás)
	
	
	Kiskőrös Város Polgármesteri Hivatala


	
	

	10.
	Foglalkoztatások átlagos időtartama (nap)
	
	
	90
	
	

	11.
	Közcélú foglalkoztatás:
	
	
	
	
	

	
	a) tervezett összeg (saját forrással együtt)
	
	
	
	24.508.000
	

	
	b) felhasznált összeg
	
	
	
	21.133.713


	

	
	c) ebből saját forrás
	
	
	
	3.640.499
	

	12.
	Kifizetett rendszeres szociális segély:
	
	
	
	
	48.052.294

	
	a) központi forrásból
	
	
	
	
	43.247.064

	
	b) helyi forrásból
	
	
	
	
	4.805.230


2. számú melléklet

Aktív korúak ellátására jogosultak jövőbeni helyzetének tervezése, értékelése

(2009. évi új szabályok szerint tervezett adatok alapján)

	Sor-szám
	Megnevezés
	Aktív korúak ellátására jogosultak (fő)
	(Köz)foglal-koztatásba bevonhatók
(fő)
	(Köz)foglal-koztatásba nem bevonhatók
(fő)
	Elsősorban képzésre kötelezett 35 éven aluliak

	1.
	Aktív korúak ellátására jogosultak létszáma (a+b):
	272
	
	
	

	
	a)
rendszeres szociális segélyezettek összesen:
	42
	
	42
	

	
	ebből:
	
	
	
	

	
	· egészségkárosodott
	15
	
	15
	

	
	· 55. életévét betöltötte
	27
	
	27
	

	
	· 14 éven aluli kiskorú gyermeket nevel és a gyermek ellátását napközbeni ellátást biztosító intézményben  nem tudják biztosítani
	0
	
	0
	

	
	b)
rendszeres munkavégzésbe bevonhatók
	230
	230
	
	

	2.
	Foglalkoztatásba bevonhatók életkora (a+b):
	
	
	
	

	
	a) 35 évnél fiatalabb
	
	90
	
	

	
	b) 35-55 év közötti
	
	140
	
	

	3.*
	Neme (a+b):
	
	
	
	

	
	a) férfi
	
	105
	
	

	
	b) nő
	
	125
	
	

	4.*
	Iskolai végzettsége:
	
	
	
	

	
	a) 8 ált. iskola alatti
	
	8
	
	

	
	b) 8 általános
	
	150
	
	

	
	c) szakmunkásképző vagy szakiskolai végzettséggel rendelkezik
	
	40
	
	

	
	d) gimnázium
	
	10
	
	

	
	e) szakközépiskola
	
	20
	
	

	
	f) technikum
	
	0
	
	

	
	     g) főiskola, egyetem
	
	2
	
	

	5.*
	Háztartás formája:
	
	
	
	

	
	a) családban élő
	
	100
	
	

	
	b) egyedül élő
	
	130
	
	

	6.*
	Képzésre kötelezett 35 éven aluliak létszáma iskolai végzettségük szerint

(a+b):
	
	48
	
	-

	
	a) 8 ált. iskola alatti
	
	8
	
	8

	
	b) 8 általános
	
	40
	
	


*A közfoglalkoztatásba bevonhatók létszámának alapulvételével

3. számú melléklet

 2009. évi Közfoglalkoztatási Terv

az 1993. évi III. törvény 37/A. §. (2) bekezdése alapján
	Sor-szám
	Megnevezés
	Rendelkezésre
állási
támogatásra
jogosultak
nemenkénti
megoszlása
(fő)
	Közfeladatok
megjelölése
	Foglal-
koztatás
szervezése
	Finanszí-rozás
összege
(Ft)

	
	
	férfi
	nő
	
	
	

	1.
	Rendelkezési állási támogatásra jogosult személyek
életkor szerinti várható összetétele összesen (a+b):
	105
	125
	
	
	

	
	   a) 35 évnél fiatalabb
	 40
	 50
	
	
	

	
	   b) 35-55 év közötti
	 65
	 75
	
	
	

	2.
	Részben vagy egészben közfoglalkoztatás keretében ellátandó közfeladatok:
	
	
	
	

	
	   a) megjelölése, csoportonkénti felsorolása
	
	
	
	

	
	   b) feladatok várható ütemezése
	
	
	
	

	
	          I. negyedév
	
	-
	
	

	
	          II. negyedév
	
	4.számú
melléklet
tartalmazza
	
	

	
	          III. negyedév
	
	4.számú
melléklet
tartalmazza
	
	

	
	          IV. negyedév
	
	4.számú
melléklet
tartalmazza
	
	

	
	   c) megjelölt munka szakképesítési    

       szükséglete:
	
	
	
	

	
	          a) 8. ált..iskola alatti vagy 8 általános
	57
	25
	
	
	

	
	          b) szakképesítés
	20
	  0
	
	
	

	
	          c) középiskola
	  3
	14
	
	
	

	
	          d) felsőfokú képesítés
	  0
	  1
	
	
	

	3.
	A 2. pont szerinti feladatok ellátásához szükséges létszám
	80
	40
	
	
	

	4.
	Rendelkezési állási támogatásra jogosultak
képzettség szerinti összetétele:
	
	
	
	

	
	          a) 8. ált. iskola alatti vagy 8 általános
	73
	76
	
	
	

	
	          b) szakképesítés
	20
	30
	
	
	

	
	          c) középiskola
	12
	18
	
	
	

	
	          d) felsőfokú képesítés
	  0
	  1
	
	
	

	5.
	Foglalkoztatás szervezésének módja:
	
	
	
	

	
	          a) önkormányzat
	
	x
	
	

	
	          b) önkormányzati társulás
	
	
	
	

	
	          c) e célra létrehozott szervezet
	
	
	
	

	
	          d) meglévő más szervezet
	
	
	
	

	6.
	Közfoglalkoztatás finanszírozására szükséges forrás, személyi juttatások:
	
	
	
	

	
	          a) önkormányzati
	
	
	
	1.2000.000

	
	          b) központi költségvetés
	
	
	
	22.800.000

	7.
	Közfoglalkoztatás finanszírozására szükséges forrás, dologi kiadások:
	
	
	
	

	
	          a) önkormányzati
	
	
	
	6000.000

	
	          b) központi költségvetés
	
	
	
	             0


4. számú melléklet

Kimutatatás a 2009. évben részben vagy egészben közfoglalkozatás keretében ellátandó közfeladatok és az azokhoz szükséges létszám ütemezéséről

II. negyedév

Kommunális tevékenységek: 80 fő

Külterületi utak folyamatos javítása, rendezése.

Külterületi utak mentén lévő árkok folyamatos javítása, rendezése.

Belterületi utak padkázása, padkák, árkok rendezése.

Zárt csapadékelvezető rendszer víznyelőinek tisztítása, iszapolása.

Belterületi járdák javítása, hulladéktároló edények helyének kialakítása.

A város területén szemét összeszedése, illegális szemétlerakók felszámolása.

Kertészeti segédmunka a Városi Sporttelepen.

Egészségügyi és szociális tevékenységek: 7 fő

Humán Szolgáltató Központban étkeztetésben, házi segítségnyújtásban szociális kisegítő munka, valamint konyhai kisegítő munka, óvodákban dajka feladatok.

Művelődési, közoktatási tevékenységek: 9 fő

Petőfi Szülőháza és Emlékmúzeumban, valamint a Petőfi Sándor Városi Könyvtárban kisegítő munkák, adminisztratív feladatok, Bács-Kiskun Megyei Önkormányzat Óvodája, Általános Iskolája, Előkészítő Szakiskolája, Egységes Gyógypedagógiai Módszertani Intézménye, Nevelési Tanácsadójában gyermekkísérői, pedagógiai asszisztensi feladatok
Adminisztratív tevékenység: 8 fő

Polgármesteri Hivatalban, Bács-Kiskun Megyei Önkormányzat Óvodája, Általános Iskolája, Előkészítő Szakiskolája, Egységes Gyógypedagógiai Módszertani Intézménye, Nevelési Tanácsadójában adminisztratív tevékenység.

Egyéb feladatok: 17 fő

Intézményi karbantartásnál végezhető segéd illetve szakmunkák. 

Nyilvános illemhely üzemeltetése.

Takarítási feladatok.

Portási feladatok

III. negyedév

Kommunális tevékenységek: 80 fő

Külterületi utak folyamatos javítása, rendezése.

Külterületi utak mentén lévő árkok folyamatos javítása, rendezése.

Belterületi utak padkázása, padkák, árkok rendezése.

Zárt csapadékelvezető rendszer víznyelőinek tisztítása, iszapolása.

Belterületi járdák javítása, hulladéktároló edények helyének kialakítása.

A város területén szemét összeszedése, illegális szemétlerakók felszámolása.

Parlagfű irtása, közbeszerzési pályáztatásból kimaradt nagyobb füves területek kaszálása(fűnyírása), kerékpárút karbantartása

Kertészeti segédmunka a Városi Sporttelepen.

Egészségügyi és szociális tevékenységek: 7 fő

Humán Szolgáltató Központban étkeztetésben, házi segítségnyújtásban szociális kisegítő munka, valamint konyhai kisegítő munka, óvodákban dajka feladatok.

Művelődési, közoktatási tevékenységek: 9 fő

Petőfi Szülőháza és Emlékmúzeumban, valamint a Petőfi Sándor Városi Könyvtárban kisegítő munkák, adminisztratív feladatok. Bács-Kiskun Megyei Önkormányzat Óvodája, Általános Iskolája, Előkészítő Szakiskolája, Egységes Gyógypedagógiai Módszertani Intézménye, Nevelési Tanácsadójában gyermekkísérői, pedagógiai asszisztensi feladatok.
Adminisztratív tevékenység: 8 fő

Polgármesteri Hivatalban, Bács-Kiskun Megyei Önkormányzat Óvodája, Általános Iskolája, Előkészítő Szakiskolája, Egységes Gyógypedagógiai Módszertani Intézménye, Nevelési Tanácsadójában adminisztratív tevékenység.

Egyéb feladatok: 17 fő

Intézményi karbantartásnál végezhető segéd illetve szakmunkák. 

Nyilvános illemhely üzemeltetése.

Takarítási feladatok.

Portási feladatok.

IV. negyedév

Kommunális tevékenységek: 80 fő

Külterületi utak folyamatos javítása, rendezése.

Külterületi utak mentén lévő árkok folyamatos javítása, rendezése.

Belterületi utak padkázása, padkák, árkok rendezése.

Zárt csapadékelvezető rendszer víznyelőinek tisztítása, iszapolása.

Belterületi járdák javítása, hulladéktároló edények helyének kialakítása.

A város területén szemét összeszedése, illegális szemétlerakók felszámolása.

Belterületi járdák és útkereszteződések hótól való megtisztítása, síkosság mentesítése.

Kertészeti segédmunka a Városi Sporttelepen.

Egészségügyi és szociális tevékenységek: 7 fő

Humán Szolgáltató Központban étkeztetésben, házi segítségnyújtásban szociális kisegítő munka, valamint konyhai kisegítő munka, óvodákban dajka feladatok.

Művelődési, közoktatási tevékenységek: 9 fő

Petőfi Szülőháza és Emlékmúzeumban, valamint a Petőfi Sándor Városi Könyvtárban kisegítő munkák, adminisztratív feladatok. Bács-Kiskun Megyei Önkormányzat Óvodája, Általános Iskolája, Előkészítő Szakiskolája, Egységes Gyógypedagógiai Módszertani Intézménye, Nevelési Tanácsadójában gyermekkísérői, pedagógiai asszisztensi feladatok.
Adminisztratív tevékenység: 8 fő

Polgármesteri Hivatalban, Bács-Kiskun Megyei Önkormányzat Óvodája, Általános Iskolája, Előkészítő Szakiskolája, Egységes Gyógypedagógiai Módszertani Intézménye, Nevelési Tanácsadójában adminisztratív tevékenység.

Egyéb feladatok: 17 fő

Intézményi karbantartásnál végezhető segéd illetve szakmunkák. 

Nyilvános illemhely üzemeltetése

Takarítási feladatok.

Portási feladatok.

